TV7 JERUUSALEMMA UUDISED
Tänased teemad -
EL resolutsioon jahmatas Iisraeli
Kuwait Airways iisraellasi ei sõiduta
President Putin kutsus Euroopa juute Venemaale
Palestiina omavalitsus on ära hoidnud Iisraeli vastaseid rünnakuid
ISIS on kinnitanud kanda Iisraeli araablaste seas
TV7 Jeruusalemma Uudistest - Shalom!
Arutz Sheva teatel jahmusid Iisraeli ametnikud eelmine nädal
EL otsuse tõttu, mille järgi Iisraeliga tehtud lepingud
ei kehti enam väljaspool 1949. a relvarahu piire.
Iisraeli asevälisministri Hotovely sõnul välistavad sellised otsused dialoogi
ja õhutavad palestiinlasi jätkama
lõputut ässitamist iisraellaste tapmiseks.
Ametnike sõnul toetab EL oma viimaseima resolutsiooniga
Palestiina omavalitsuse Iisraeli-vastaseid pürgimusi.
Resolutsiooniga väljendab EL oma pühendumust
kinnitada rahvusvahelise õiguse järgi ühilduvalt,
et kõik Iisraeli ja EL lepingud peavad ühemõtteliselt väljendama,
et neid ei rakendata Iisraeli poolt 67. a okupeeritud aladel.
Mõnede EL riikide meelest
kritiseeris karmisõnaline resolutsioon liigselt Iisraeli,
nii et sinna lisati hiljem lause,
et tegemist pole Iisraeli boikoteerimisega,
mida EL üldse ei poolda.
Iisraeli peaminister Netanyahu
ja mitmed Iisraeli Välisministeeriumi tippametnikud
vestlesid enne resolutsiooni hääletust Euroopa välisministrite ja juhtidega,
püüdes hääletust ära hoida.
EL resolutsioon lõpeb sõnadega:
"Rahvusvahelise õiguse järgi on asundused illegaalsed,
takistavad rahu
ja ähvardavad kahe riigi lahenduse võimatuks muuta."
Resolutsioon õhutab Iisraeli asundustegevust lõpetama
ja lammutama pärast 2001. a märtsi ehitatud asundused
kooskõlas varasemate kohustustega.
USA toetab mainitud Iisraeli jagavat resolutsiooni
nagu ka EL varasemat otsust
märgistada Juuda ja Samaaria ning Golani juutide tooted.
The Times of Israeli teatel
keeldus Kuveidi lennufirma iisraellasi New Yorgist Londonisse sõidutamast.
USA liiklusminister Anthony Fox tegi eelmine nädal avalduse,
mille järgi USA Liiklusministeerium
sellist illegaalset diskrimineerimist ei aktsepteeri
ja palub lennufirmal koheselt mainitud tegevus lõpetada
ning lubada Iisraeli reisijad oma USA-Londoni lendudele.
Kuweit Airways lõpetas vastuseks lennud New Yorgi ja Londoni vahel.
USA Liiklusministeerium oli teatanud Kuwait Airwaysile mullu septembris,
et see rikub USA seadusi
Iisraeli kodaniku poolt 2013. a tehtud kaebuse põhjal.
Sama aasta oktoobris öeldi Kuwait Airwaysist,
et Kuveidi seadused ei luba Iisraeli kodanikke sõidutada
ja selle poliitika rakendamine USAs ei riku USA seadusi.
The Times of Israeli teatel
ütles palestiinlaste siseluureteenistuse juht Faraj,
et PO on ära hoidnud 200 rünnakut iisraellaste vastu
2015. a oktoobris alanud viimase terrorilaine vältel.
Palestiinlaste luureteenistused on konfiskeerinud ka relvi
ja vahistanud 100 palestiinlast rünnakute ärahoidmiseks.
Faraj on veendunud,
et vägivald, radikaliseerumine ja terrorism kahjustavad palestiinlasi
ega too neid lähemale oma unistusele Palestiina riigist.
Iisraelis ja Läänekaldal on viimastel kuudel
pea igapäevastes rünnakutes hukkunud vähemalt 29 iisraellast
ja ca 150 palestiinlast, enamik neist rünnakute autorid.
Rünnakutes on kasutatud pussitamist, autoga rammimist ja tulistamist.
Faraji sõnul on julgeolekukoostöö sild, mis säilitab inimliku atmosfääri,
kuni poliitikud taaskäivitavad tõsiseltvõetavad kõnelused.
Faraji väitel on PO võidelnud aastakümneid teistmoodi kui Hamas
ja teised äärmusrühmitused. PO võitleb rahu eest
ja seetõttu lubas Faraj jätkata võitlust radikaliseerumise ja vägivalla vastu
julgeolekukoostööga, mis võib viia iseseisvuseni.
Faraj hoiatas PO kokkuvarisemise võimaluse eest,
mille asemele võib tõusta ISIS.
Seepärast tuleb PO kokkuvarisemine ära hoida,
kuna alternatiiviks on kaos, vägivald ja terrorism.
Seepärast püüab PO kokkuvarisemist ära hoida
koos kolleegidega Iisraeli julgeolekuvägedest,
USAst ja mujalt, kuna kokkuvarisemine puudutaks kõiki.
Faraji sõnul on ISIS juba praegu Iraagis, Süürias, Siinail,
Liibanonis ja Jordaanias,
kuid Ramallah, Amman ja Tel Aviv peavad jääma puutumata.
Ynet Newsi teatel kutsus Venemaa president Putin
Euroopas antisemitismi objektiks sattunud juute Venemaale kolima.
Kremlis Euroopa Juudikongressi liikmetega toimunud kohtumisel
rääkis ühenduse juht Moshe Kantor antisemitismi tõusust Euroopas.
Juutide olukord Euroopas on halvim pärast II Maailmasõda.
Nad elavad taas hirmus ning teise väljarände võimalus
teatud Euroopa osadest on vägagi tõenäoline.
Üliturvaliseks peetud Prantsusmaalt põgeneb rohkem juute
kui Ukraina sõja eest.
Putin ütles Kantorile, et juudid võivad Venemaale tulla.
Kui oleks NSVL aeg, siis juudid lahkuksid, ütles Putin,
kuid nüüd võivad nad naasta.
The Times of Israeli teatel õhutas Iisraeli president Rivlin
eelmine nädal valitsust
araabia kogukondadele rohkem raha eraldama,
et aidata vastu seista ISISe kasvavale mõjule Iisraelis.
Rivlini hoiatusel on ISIS juba tunginud Iisraeli araabiakogukondadesse
ja vaja on täiendavaid vahendeid,
et araabia sektor võiks võidelda noorte kasvava radikaliseerumisega.
Rivlini sõnul ei saa kogukondi ISISe ohuga üksi jätta.
Mandumine, milles ISIS kanda on kinnitanud,
johtub mh ka identiteedi ja hariduse vaakumist.
Iisrael peab pakkuma alternatiivset ja turvalist
Iisraeli palestiinlase identiteeti, mis ei aktsepteeri mingil tingimusel
Iisraeli legaalses olemasoluõiguses kahtlemist,
ega liitu selle vihavaenlastega.
Need olid meie tänased uudised. Shalom ja kohtumiseni!
Tõlge: Monika Jaaguri